
เวลา ๑๓.๓๐ น.
………………………………
ผู้มาประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ
	หมายเหตุ

	๑
	นายสิริวัฒน์  อำลอย
	ประธานสภาฯ
	สิริวัฒน์  อำลอย
	

	๒
	นายอดิศร  ศรีสุขใส
	รองประธานสภาฯ
	อดิศร  ศรีสุขใส
	

	๓
	นายประสิทธิ์  สืบสุข
	เลขานุการสภาฯ
	ประสิทธิ์  สืบสุข
	

	๔
	นายธีรพันธุ์  ศรีเทพ
	ส.อบต. ม ๒
	ธีรพันธุ์  ศรีเทพ
	

	๕
	นายจักรพงศ์ พูลสวัสดิ์
	ส.อบต. ม.๓
	จักรพงศ์  พูลสวัสดิ์
	

	๖
	นายสุนทร  สุวรรณฤทธิ์
	ส.อบต. ม.๔
	สุนทร  สุวรรณฤทธิ์
	

	๗
	นายไทเทพ  ไกรนรา
	ส.อบต. ม.๖
	ไทเทพ  ไกรนรา
	

	๘
	นายเฉลิมพร  พุดซ้อน
	ส.อบต. ม.๗
	เฉลิมพร  พุดซ้อน
	

	๙
	นายเกรียงไกร  เสือคำ
	ส.อบต. ม.๘
	เกรียงไกร เสือคำ
	

	๑๐
	นายบรรจง  สุวัฒโน
	ส.อบต. ม.๙
	บรรจง  สุวัฒโน
	

	๑๑
	นายสมชัย  ดาวกระจาย
	ส.อบต. ม.๑๐
	สมชัย  ดาวกระจาย
	

	๑๒
	นายอภิชาติ  เอมพันธ์
	ส.อบต. ม.๑๒
	อภิชาติ  เอมพันธ์
	


ผู้ไม่มาประชุม
	ลำดับที่
	ชื่อ  -  สกุล
	ตำแหน่ง
	หมายเหตุ

	
	
	
	

	
	
	
	


ผู้เข้าร่วมประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ
	หมายเหตุ

	๑
	นายสุเมธ  หลุ่ยจิ๋ว
	นายก อบต. ท่ายาง
	สุเมธ  หลุ่ยจิ๋ว
	

	๒
	นายไมตรี  สุขสม
	รองนายก อบต.ท่ายาง
	ไมตรี  สุขสม
	

	๓
	นายเสน่ห์  ขวัญเมือง
	รองนายก อบต.ท่ายาง
	เสน่ห์  ขวัญเมือง
	

	๔
	นายวินัย  ชมบุตร
	เลขานุการนายก อบต.
	วินัย  ชมบุตร
	

	๕
	นางสาวสุนีย์  บุญจันทร์ศรี
	นักจัดการงานทั่วไป
	สุนีย์  บุญจันทร์ศรี
	


เริ่มประชุมเวลา  ๑๓.๓๐  น.
	นายประสิทธิ  สืบสุข
เลขานุการสภาฯ

	เมื่อที่ประชุมพร้อมเลขานุการสภาเชิญสมาชิกสภา อบต. รายงานตัวตามลำดับหมู่บ้าน หลังจากนั้นเลขานุการสภาได้อ่านประกาศอำเภอทุ่งใหญ่ เรื่องเรียกประชุมสภาองค์การบริหารส่วนตำบลท่ายาง สมัยวิสามัญ สมัยที่ ๑ ประจำปี พ.ศ.๒๕๖๕ ตามที่ประธานสภาองค์การบริหารส่วนตำบลท่ายาง ขอเปิดประชุมสภาองค์การบริหารส่วนตำบลท่ายาง สมัยวิสามัญ สมัยที่ ๑ ประจำปี พ.ศ.๒๕๖๕ ตั้งแต่วันที่ ๗ มกราคม ๒๕๖๕  เป็นต้นไป มีกำหนดไม่เกิน ๑๕ วัน นั้น ประธานสภาฯ ขอเรียนว่า  มีเรื่อง ให้นายกองค์การบริหารส่วนตำบลท่ายางแถลงนโยบาย ซึ่งเป็นไปตามข้อ ๕๘ / ๕ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง(ฉบับที่ ๗) พ.ศ.๒๕๖๒ และการดำเนินงานอื่นๆ นั้น
        อาศัยอำนาจตามความในมาตรา ๕๕ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมจนถึงปัจจุบัน นายอำเภอทุ่งใหญ่     จึงเรียกประชุมสภาองค์การบริหารส่วนตำบลท่ายาง สมัยวิสามัญ สมัยที่ ๑ ประจำปี พ.ศ.๒๕๖๕ มีกำหนดไม่เกิน ๑๕ วัน นับตั้งแต่วันที่ ๗ มกราคม ๒๕๖๕ เป็นต้นไป ประกาศ ณ วันที่ ๗ เดือนมกราคม พ.ศ.๒๕๖๕  
       หลังจากนั้นเลขานุการสภาได้อ่านประกาศองค์การบริหารส่วนตำบลท่ายาง เรื่องเรียกประชุมสภาองค์การบริหารส่วนตำบลท่ายาง สมัยวิสามัญ สมัยที่ ๑ ประจำปี พ.ศ.๒๕๖๕ และได้เชิญประธานสภาองค์การบริหารส่วนตำบลท่ายางกล่าวเปิดการประชุมและประชุมตามระเบียบวาระ 

	นายสิริวัฒน์  อำลอย
ประธานสภาฯ
	ท่านนายกองค์การบริหารส่วนตำบล ท่านรองนายกองค์การบริหารส่วนตำบล         ท่านสมาชิกสภาองค์การบริหารส่วนตำบล และผู้เข้าร่วมประชุมทุกท่าน วันนี้มีนัดประชุมสภาองค์การบริหารส่วนตำบลท่ายาง สมัยวิสามัญ สมัยที่ ๑ ประจำปี พ.ศ.๒๕๖๕  ซึ่งตรงกับวันอังคาร ที่ ๑๑  เดือนมกราคม พ.ศ.๒๕๖๕  เวลา ๑๓.๓๐ น. ณ ห้องประชุมสภาองค์การบริหารส่วนตำบลท่ายาง  ผมนายสิริวัฒน์  อำลอย ประธานสภาองค์การบริหารส่วนตำบลท่ายาง ขอเปิดการประชุมครับ การประชุมสภาในวันนี้มีทั้งหมด ๔ ระเบียบวาระ
ระเบียบวาระที่ ๑  เรื่องที่ประธานแจ้งให้ที่ประชุมทราบ
ระเบียบวาระที่ ๒  เรื่องรับรองรายงานการประชุมครั้งที่ผ่านมา

                          - ไม่มี-
ระเบียบวาระที่ ๓  ญัตติเพื่อทราบ
๓.๑ แถลงนโยบายต่อสภาองค์การบริหารส่วนตำบลท่ายาง เข้ารับหน้าที่นายกองค์การบริหารส่วนตำบลท่ายาง
ระเบียบวาระที่ ๔  เรื่องอื่นๆ (ถ้ามี)


	ระเบียบวาระที่ ๑
	  เรื่องที่ประธานแจ้งให้ที่ประชุมทราบ

	นายสิริวัฒน์  อำลอย
ประธานสภาฯ

	เรื่องที่ ๑ แจ้งท่านสมาชิกสภาองค์การบริหารส่วนตำบลท่ายางทุกท่านให้นำหน้าบัญชีธนาคาร ธกส. เพื่อได้นำเงินเดือนเข้าบัญชีของท่าน
เรื่องที่ ๒ แจ้งให้ท่านสมาชิกสภาองค์การบริหารส่วนตำบลท่ายางทุกท่าน ให้นำรูปถ่ายขนาด ๑ นิ้วชุดปกติขาว มาให้เจ้าหน้าที่ อบต.จำนวน ๓ รูป เพื่อทำบัตรสมาชิกสภาองค์การบริหารส่วนตำบลท่ายาง
เรื่องที่ ๓ การลากิจ ลาป่วย ลาพักผ่อน ของท่านสมาชิกสภาองค์การบริหารส่วนตำบลท่ายาง ให้ท่านสมาชิก ฯ แจ้งเขียนใบลาทุกครั้งที่ลากิจ ลาป่วย แจ้งเหตุผลตามระเบียบกระทรวงมหาดไทยว่าด้วยการลาของผู้บริหารท้องถิ่น ผู้ช่วยผู้บริหารท้องถิ่น และสมาชิกสภาท้องถิ่น พ.ศ.๒๕๔๗  รายละเอียดตามเอกสารแจกให้ทุกท่านทราบแล้วนั้น

	ระเบียบวาระที่ ๒
	เรื่องรับรองรายงานการประชุมครั้งที่ผ่านมา

	นายสิริวัฒน์  อำลอย
ประธานสภาฯ
	- ไม่มี -

	
	

	ระเบียบวาระที่ ๓
นายสิริวัฒน์  อำลอย
ประธานสภาฯ

	เรื่องเพื่อทราบ
๓.๑ แถลงนโยบายต่อสภาองค์การบริหารส่วนตำบลท่ายาง เข้ารับหน้าที่นายกองค์การบริหารส่วนตำบลท่ายาง  ขอเชิญท่านนายกครับ

	นายสุเมธ  หลุ่ยจิ๋ว
นายก อบต.ท่ายาง
(นายสิริวัฒน์  อำลอย)
ประธานสภาฯ
นายบรรจง  สุวัฒโน
ส.อบต.หมู่ที่ ๙
นายสุนทร  สุวรรณฤทธิ์
ส.อบต.หมู่ที่ ๔
นายเฉลิม  พุดซ้อน
ส.อบต.หมู่ที่ ๗
นายสิริวัฒน์  อำลอย
ประธานสภาฯ
นายสุเมธ  หลุ่ยจิ๋ว
นายก อบต.ท่ายาง
มติที่ประชุม
	เรียนท่านประธานสภาฯ และท่านสมาชิกสภา อบต.ท่ายาง ทุกท่านตามที่คณะกรรมการการเลือกตั้ง ได้มีมติที่ประชุม เมื่อวันที่ ๒๑ ธันวาคม ๒๕๖๔ เห็นชอบให้ประกาศผลการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลท่ายาง และข้าพเจ้าได้รับทราบแล้วนั้น
ตามมาตรา ๕๘/๕ แห่งพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ แก้ไขเพิ่มเติม (ฉบับที่ ๗ พ.ศ.๒๕๖๒) ได้ตราข้อบัญญัติว่า “ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ภายในสามสิบวันประกาศผลการเลือกตั้ง”

                  ข้าพเจ้า นายสุเมธ  หลุ่ยจิ๋ว  ได้รับความไว้วางใจจากประชาชนในเขตตำบลท่ายาง เลือกข้าพเจ้าให้มาทำหน้าที่นายกองค์การบริหารส่วนตำบลท่ายาง เพื่อเป็นตัวแทนของชาวตำบลท่ายาง  ในการพัฒนาท้องถิ่นเป็นระยะเวลา ๔ ปี จากการที่ได้ลงพื้นที่เพื่อรับทราบปัญหาของประชาชนในช่วงการเลือกตั้งที่ผ่านมาได้ให้สัญญาประชาคมกับพ่อแม่ พี่น้อง ชาวตำบลท่ายาง ว่าจะบริหารงบประมาณอย่างมีประสิทธิภาพและให้เกิดประสิทธิผลอันสูงสุด เข้ามาเพื่อแก้ปัญหาความเดือดร้อนของประชาชน โดยให้ประชาชนมีส่วนร่วมคือ ร่วมคิด ร่วมทำ ด้วยความโปร่งใส และสามารถตรวจสอบได้ เพื่อให้ตำบลท่ายางน่าอยู่ ประชาชนมีความเป็นอยู่ที่ดี โดยจะนำวิธีการบริหารกิจการบ้านเมืองที่ดีมาใช้ในการพัฒนาตำบลท่ายาง ซึ่งสัญญาประชาคมที่ข้าพเจ้าได้ให้ไว้กับประชาชนในครั้งนี้ นับว่าเป็นภารกิจอันสำคัญที่ข้าพเจ้าจะต้องยึดถึงเป็นแนวทางในการทำงานเพื่อให้ประชาชนได้รับความพอใจและมีความเป็นอยู่ที่ดีขึ้นสู่การพัฒนาที่ยั่งยืน เพราะความต้องการของชาวบ้านคืองานที่เราต้องทำอย่างเต็มความสามารถ


ท่านประธานสภา สมาชิกสภาองค์การบริหารส่วนตำบลท่ายาง และผู้เข้าร่วมประชุมทุกท่านการบริหารงานขององค์การบริหารส่วนตำบล       ได้ถูกกำหนดให้ปฏิบัติงานตามอำนาจหน้าที่ ตามแผนพัฒนาตำบล ๕ ปี (พ.ศ.๒๕๖๖ - ๒๕๗๐)  และต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนให้มากที่สุด


บัดนี้ถึงเวลาแล้ว ข้าพเจ้าจึงขอแถลงนโยบายการบริหารงานต่อสภาองค์การบริหารส่วนตำบลท่ายาง เพื่อให้สอดคล้องกับแผนยุทธศาสตร์พัฒนาตำบลแผนพัฒนาห้าปี ดังนี้
นโยบายผู้บริหาร
๑. ยึดถือประชาชนเป็นหลัก  การบริหารงานและการใช้จ่ายงบประมาณทุกอย่างต้องให้เกิดความสมบูรณ์และคำนึงถึงประโยชน์สุขของประชาชนโดยส่วนรวมเป็นหลัก
๒. ภาพลักษณ์องค์กรดีเลิศ พัฒนาบุคลากรทุกระดับให้มีศักยภาพในการปฏิบัติงานและจิตสำนึกที่ดีในการให้บริการแก่ประชาชน และทำงานด้วยความถูกต้อง รวดเร็วโปร่งใส ตรงต่อเวลา พัฒนาคนเพื่อไปสู่การปฏิบัติงาน
๓. เปิดโอกาสการเข้าถึง เปิดโอกาสให้ประชาชนทุกคนเข้าถึงข้อมูลข่าวสารและงานบริการที่เป็นประโยชน์ต่อประชาชนอย่างทั่วถึง
๔. เป็นที่พึ่งของประชาชน รับฟังความคิดเห็นและปัญหาความทุกข์ร้อนของประชาชนทุกคน  ทุกกลุ่มองค์กร และต้องได้รับการแก้ไขปัญหาโดยเร็ว ทุกปัญหาหากชอบด้วยระเบียบและข้อกฎหมายจะดำเนินการทันที
นโยบายเร่งด่วน
1. ปรับปรุง ซ่อมแซม  และแก้ไขปัญหาเรื่องระบบประปา  ให้มีคุณภาพ เป็นระบบและมีประสิทธิภาพ
2. ปรับปรุงแก้ไขปัญหาเรื่องขยะ ตาม พ.ร.บ. สาธารณสุขและนโยบายของรัฐ
3. ปรับปรุงแก้ไขปัญหาเรื่องถนนชำรุด ที่เป็นหลุมเป็นบ่อ
4. สร้างจิตสำนึกพนักงานเจ้าหน้าที่ให้มีการปฏิบัติงานที่มีประสิทธิภาพเกิดประสิทธิผลอันสูงสุด
5. แก้ไขปัญหาการจัดเก็บที่ค้างชำระเป็นรูปธรรม
6. ประสาน ร้องขอหน่วยงานราชการอื่นในงบประมาณเกี่ยวกับโครงสร้างพื้นฐานอย่างเต็มศักยภาพเนื่องจากงบประมาณที่มีขีดจำกัด
๑.นโยบายด้านโครงสร้างพื้นฐาน

๑.๑  สร้างและบำรุงรักษาถนนทุกสาย ทั้งเส้นทางสายหลักและทางเชื่อมระหว่างหมู่บ้าน

๑.๒  สร้างและปรับปรุงระบบน้ำประปาหมู่บ้านให้ครอบคลุมทั้งตำบล เช่น การขยายเขตระบบประปา ก่อสร้างและปรับปรุงประปาหมู่บ้าน และปรับปรุงขยายเขตระบบท่อ PE ให้ครอบคลุมทุกหมู่บ้าน

๑.๓  สร้างและบำรุงรักษาแหล่งน้ำ โดยเพิ่มหรือพัฒนาแหล่งน้ำเพื่อใช้ในการอุปโภค บริโภค หรือเพื่อใช้ในด้านการเกษตรให้ครอบคลุมอย่างทั่วถึง

๑.๔  ให้การสนับสนุนด้านเทคนิควิชาการ เครื่องมือ เครื่องจักรกล  บุคลากรในการพัฒนาและแก้ไขปัญหาโครงสร้างพื้นฐาน

๑.๕  ขยายเขตระบบจำหน่ายไฟฟ้า ตามสภาพพื้นที่

๑.๖ จัดให้ไฟทางส่องสว่างบริเวณทางแยก ทางโค้ง ชุมชนหนาแน่น หรือตามความเหมาะสมของพื้นที่สาธารณะในให้ครอบคลุมและทั่วถึง
๒.นโยบายด้านการจัดระเบียบชุมชน/สังคม และการรักษาความสงบเรียบร้อย

๒.๑  สนับสนุนกิจกรรมด้านการป้องกันและบรรเทาสาธารณภัยให้มีประสิทธิภาพและเป็นรูปธรรม

๒.๒  สนับสนุนกิจกรรมด้านการป้องกันและแก้ไขปัญหายาเสพติด ตามนโยบายรัฐบาล

๒.๓  สนับสนุนกิจกรรมสร้างระบบความปลอดภัยในชีวิตและทรัพย์สินของประชาชนในตำบล
๓.นโยบายด้านการบริหารจัดการทรัพยากรธรรมชาติและสิ่งแวดล้อมอย่างยั่งยืน
๓.๑  ส่งเสริมและปรับปรุงระบบสิ่งแวดล้อม ตลอดจนการบำบัด และฟื้นฟูทรัพยากรธรรมชาติและสิ่งแวดล้อมให้มีความสมบูรณ์
๓.๒  ปรับปรุงภูมิทัศน์สถานที่สำคัญ  และบำรุงรักษาสถานที่พักผ่อนหย่อนใจสวนสาธารณะ
๓.๓  การบริหารจัดเก็บขยะมูลฝอยและสิ่งปฏิกูลในท้องที่ตำบลท่ายาง ให้เป็นระบบและมีระเบียบ
๓.๔  รณรงค์สร้างจิตสำนึก และการมีส่วนร่วมของประชาชนในตำบล ในการอนุรักษ์ทรัพยากรธรรมชาติและสิ่งแวดล้อม  เพื่อให้เกิดประโยชน์สูงสุด
๔.นโยบายด้านการส่งเสริมคุณภาพชีวิต  การศึกษา ศาสนา  ศิลปะ วัฒนธรรม  ประเพณี และภูมิปัญญาท้องถิ่น

๔.๑ ส่งเสริมการสร้างชุมชนน่าอยู่ และการสร้างความเข้มแข็งและความสามัคคีของชุมชน

๔.๒ ส่งเสริมการดำเนินงานของศูนย์พัฒนาครอบครัว  สนับสนุนให้ทุกภาคส่วนของสังคมมีส่วนร่วมในกิจกรรมที่เป็นการสร้างเสริมความเข้มแข็งและความอบอุ่นให้แก่ครอบครัว

๔.๓ ให้การสงเคราะห์ผู้สูงอายุ คนพิการ  ผู้ป่วยโรคเอดส์  ผู้ด้อยโอกาสทางสังคม และเด็กนักเรียนขาดแคลน

๔.๔  ส่งเสริมและสนับสนุนการจัดการศึกษา

๔.๕  พัฒนาศูนย์พัฒนาเด็กเล็กให้น่าอยู่และมีประสิทธิภาพ

๔.๖  ส่งเสริมให้มีเครือข่ายภาคีชุมชน

๔.๗  ส่งเสริมกิจกรรมการกีฬาให้หลากหลายและทั่วถึง

๔.๘  ส่งเสริมการเรียนรู้และการศึกษาให้ทันต่อความก้าวหน้าของสังคม

๔.๙  ส่งเสริมและสนับสนุนการศาสนา  ศิลปวัฒนธรรม ศิลปวัตถุ ขนบธรรมเนียมประเพณี

๔.๑๐ ส่งเสริมสนับสนุนให้เด็กและเยาวชนได้ศึกษาอบรมและเรียนรู้ศาสนา และวัฒนธรรมท้องถิ่น

๔.๑๑ ส่งเสริมสนับสนุนให้มีสนามกีฬาสถานที่ออกกำลังกาย จัดตั้งชมรมกีฬา และจัดให้มีการแข่งขันกีฬาในระดับหมู่บ้านและตำบล เพื่อให้ประชาชนสามารถใช้ประโยชน์ทำกิจกรรมต่างๆ ร่วมกัน
๔.๑๒ ส่งเสริมระบบสาธารณสุขมูลฐานให้มีความเข้มแข็งและได้มาตรฐาน สนับสนุน สปสช. สนับสนุน สสส. แก้ปัญหาโรคติดต่อตามระเบียบข้อกฎหมายโดยเคร่งครัด
๔.๑๓ สนับสนุนและส่งเสริมให้ประชาชนในตำบลท่ายาง ให้มีความรู้ในด้านสาธารณสุข สนับสนุน ช่วยเหลือตามระเบียบและข้อกฎหมาย
๔.๑๔ สนับสนุนพัฒนาคุณภาพชีวิตชาวตำบลท่ายาง ตามยุทธศาสตร์อยู่ดีมีสุข เช่น ดำเนินงานเกี่ยวกับการศึกษาดูงาน เพื่อประโยชน์เพิ่มพูนความรู้ ความเข้าใจเกี่ยวกับการดำเนินชีวิตตามแนวทางปรัชญาเศรษฐกิจพอเพียง และการส่งเสริมการบริหารจัดการขยะมูลฝอยในครัวเรือน ให้มีส่วนร่วมของราษฎรในการพัฒนาท้องถิ่นมีความเข้มแข็ง
๕.นโยบายด้านการส่งเสริมการลงทุน พาณิชยกรรม การท่องเที่ยว

๕.๑  สนับสนุนส่งเสริม จัดให้มีศูนย์กลางจำหน่ายสินค้าผลิตภัณฑ์พื้นบ้าน

๕.๒  ส่งเสริมเศรษฐกิจชุมชน  และการสร้างความเข้มแข็งของชุมชนแบบพอเพียง และชุมชนแบบพึ่งตนเอง

๕.๓  ส่งเสริมอาชีพเรียนรู้ เพิ่มรายได้ให้กับประชาชน โดยยึดหลักปรัชญาเศรษฐกิจพอเพียง ตามแนวพระราชดำริของพระบาทสมเด็จพระเจ้าอยู่หัวฯ (รัชกาลที่ ๙)

๕.๔  ส่งเสริมให้ประชาชนได้นำภูมิปัญญาของท้องถิ่นมาใช้ให้เกิดประโยชน์เพื่อเพิ่มรายได้ให้แก่ราษฎรในท้องถิ่น
๖.นโยบายด้านการบริหารกิจการบ้านเมืองและสังคมที่ดี

๖.๑  ส่งเสริมสนับสนุนการปกครองระบอบประชาธิปไตยอันมีพระมหากษัตริย์ทรงเป็นประมุขโดยมุ่งเน้นให้ประชาชนมีส่วนร่วมในทุกๆ ด้าน ได้แก่ การสนับสนุนประชาคม องค์กรประชาชนโดยการ “ร่วมคิด ร่วมทำ ร่วมปฏิบัติ และร่วมกับผลประโยชน์ เพื่อประชาชนชาวตำบลท่ายาง”


๖.๒  ให้ความร่วมมือสนับสนุนองค์กรปกครองส่วนท้องถิ่น และหน่วยงานอื่นๆ ทุกแห่งในกรณีมีเหตุจำเป็นเร่งด่วน อันจะก่อให้เกิดความเสียหายร้ายแรงต่อราษฎรในเขตองค์การบริหารส่วนตำบล  ท่ายาง 

๖.๓  เพิ่มประสิทธิภาพของการประชาสัมพันธ์แบบบูรณาการ เพื่อเป็นการสร้างภาพลักษณ์องค์การบริหารส่วนตำบลท่ายาง ให้ประชาชนยอมรับให้ความเชื่อถือและรับทราบการปฏิบัติงาน

๖.๔  ปรับเปลี่ยนกระบวนการ หรือวิธีการทำงาน โดยนำการบริหารงานแนวใหม่มาใช้เพื่อตอบสนองความต้องการของประชาชนด้วยความรวดเร็ว และมีประสิทธิภาพ

๖.๕  สร้างระบบงานบริหารบุคคล และค่าตอบแทนแนวใหม่ โดยยึดหลักการจ่ายค่าตอบแทนตามผลงานโดยดำเนินการประเมินประสิทธิภาพและประสิทธิผลของการปฏิบัติงาน

๖.๖  เน้นการบริหารราชการแบบเปิด โดยเปิดโอกาสให้ประชาชนเข้ามามีส่วนร่วมในการบริหารท้องถิ่นมากขึ้น โดยเปิดโอกาสให้ประชาชนเสนอแนะ แสดงความคิดเห็นร่วมปฏิบัติงานตรวจสอบติดตามประเมินผลการปฏิบัติงาน
๖.๗  บริหารงานขององค์การบริหารส่วนตำบลท่ายาง  โดยให้เจ้าหน้าที่ปฏิบัติงานด้วยความ ขยัน หมั่นเพียร และซื่อสัตย์สุจริต พร้อมทั้งจะให้ความเป็นธรรมกับข้าราชการสร้างจิตสำนึก ให้เล็งเห็นประโยชน์ของประชาชนเป็นสำคัญ
๖.๘  มุ่งเน้นพัฒนาฝึกอบรมให้ข้าราชการได้เพิ่มพูนความรู้ทักษะ และมีประสบการณ์ในการทำงานมากยิ่งขึ้น
๖.๙  บริหารการคลังอย่างมีประสิทธิภาพ โดยเฉพาะการรักษาวินัยทางการคลัง/การเงิน

๖.๑๐ จัดซื้อวัสดุอุปกรณ์ ครุภัณฑ์ ที่จำเป็นต่อการปฏิบัติงานของพนักงานและเจ้าหน้าที่ให้พร้อมปฏิบัติหน้าที่ให้บริการประชาชนตำบลท่ายาง

ท่านประธานสภา สมาชิกสภาองค์การบริหารส่วนตำบลท่ายาง และผู้เข้าร่วมประชุมทุกท่านนโยบายทั้ง ๖ ด้าน นโยบายผู้บริหารและนโยบายเร่งด่วนที่ข้าพเจ้าได้แถลงต่อสภาดังกล่าวข้างต้น เพียงแต่คณะผู้บริหาร จะไม่สามารถปฏิบัติให้เป็นจริงได้ หากไม่ได้รับความร่วมมือและการยอมรับและการยอมรับจากสมาชิกสภา กำนัน  ผู้ใหญ่บ้าน  ผู้นำชุมชน พนักงาน  และที่มีความสำคัญอย่างยิ่งคือจากประชาชนในตำบลท่ายาง  ในฐานะที่ได้รับความไว้วางใจจากประชาชนเลือกให้เข้ามาทำหน้าที่นายกองค์การบริหารส่วนตำบลท่ายาง ดังนั้น ในระยะเวลา ๔ ปี ต่อไปนี้ ข้าพเจ้าพร้อมคณะผู้บริหารจะเป็นผู้ประสานเพื่อขอคำแนะนำและขอความร่วมมือจากทุก ๆ ฝ่าย ตามที่ข้าพเจ้าได้กล่าวมาเพื่อพัฒนาตำบลท่ายาง ให้มีความเจริญรุดหน้าในทุก ๆ ด้าน ให้ประชาชนอยู่ดีกินดีมีคุณภาพชีวิตที่ดีขึ้น การปฏิบัติงาน มุ่งเน้นปัญหาประชาชนเป็นหลัก โดยสร้างประสิทธิภาพให้เจ้าหน้าที่ในการขับเคลื่อน  ไม่มีการเมือง มีความทัดเทียมเสมอภาค หากเป็นเรือ ก็เป็นเรือที่มีฝีพายเป็นน้ำหนึ่งใจเดียวกัน เป็นเรือที่มีความสามัคคี ผสมผสานความคิดเข้าด้วยกัน และเมื่อมติออกไปแล้ว ขอให้ทุกคนเคารพในมติของเสียงส่วนใหญ่ ก็ต้องให้เกียรติเสียงส่วนน้อย และต้องรับฟัง ทุกคนต้องร่วมด้วยเช่นกัน เพื่อความผาสุกของประชาชนให้อยู่ในหัวใจประชาชนให้มากที่สุด และให้คำมั่นว่าจะปฏิบัติหน้าที่ให้ดีที่สุดและเต็มกำลังสุดความสามารถ นโยบายที่กล่าวมาโดยสรุปเป็นหนทาง เป็นแนวทาง ในการปฏิบัติงานที่กำหนดเป็นนโยบายเพื่อสู่การพัฒนาที่ยั่งยืนและถาวร ขอบคุณครับ   
จากที่ท่านนายก อบต.ท่ายาง แถลงนโยบายวันนี้ท่านสมาชิกท่านใดเสนอหรืออภิปรายเพิ่มเติมอะไรขอเชิญครับ
เรียนท่านประธานสภาฯ ท่านสมาชิกสภา อบต.ท่ายาง และผู้บริหารทุกท่าน  การแถลงนโยบายท่านนายก อบต.ท่ายาง ในวันนี้ นับจากวันนี้ระยะเวลาดำรงตำแหน่ง ๔ ปี การแถลงนโยบายท่านนายกครอบคลุมทุกด้าน เรียกได้ว่าฝนตกทั่วฟ้ามีการขับเคลื่อนของสภาแห่งนี้ เห็นได้จากนโยบายการพัฒนาครบทุกด้านเรียกว่าทั่วถึงทั้ง 12 หมู่บ้าน การทำงานฝ่ายบริหารต่อไปนี้มุ่งเน้นพัฒนาตำบลท่ายางเป็นหลักให้ประชาชนได้รับผลประโยชน์สูงสุด หวังว่าท่านสมาชิกเห็นด้วยนโยบายแถลงในวันนี้มีประสิทธิภาพและประสิทธิผลอย่างแท้จริงครับ ขอขอบคุณครับ
เรียนท่านประธานสภาฯ ท่านสมาชิกสภา อบต.ท่ายาง และผู้บริหารทุกท่าน  จากที่ท่านนายก อบต.ท่ายาง แถลงนโยบายวันนี้ ครอบคลุมทั้ง ๖ ด้าน การขับเคลื่อนการทำงานเพื่อความรวดเร็วทันใจ สมาชิกฯทุกท่าน ได้รับเลือกมาเป็นตัวแทนของประชาชน ชาวบ้านต้องการความรวดเร็วไม่ว่าด้านป้องกันบรรเทาสาธารณะภัย ระบบน้ำ ประปา  ถนน  ไฟฟ้า ล้วนแล้วแต่เป็นนโยบายการขับเคลื่อนอย่างแท้จริง ขอให้สภาท้องถิ่นแห่งนี้เป็นน้ำหนึ่งใจเดียวกันสามารถพัฒนาตำบลท่ายางได้อย่างมีประสิทธิภาพ ขอบคุณครับ
เรียนท่านประธานสภาฯ ท่านสมาชิกสภา อบต.ท่ายาง และผู้บริหารทุกท่าน  สภาท้องถิ่นแห่งนี้มีการเปลี่ยนแปลงจากสมาชิกหมู่บ้านละ ๒ ท่าน ตอนนี้เหลือสมาชิกหมู่บ้านละ ๑ ท่าน มีจำนวนลดลง สมาชิกทุกท่านเพิ่มงานรับผิดชอบมากขึ้น เมื่อสมาชิกมีน้อยแต่การทำงานของทุกท่านต้องร่วมใจทำ และเป็นธรรมต่อการทำงานของหมู่บ้าน กระผมหวังเป็นอย่างยิ่งสภาท้องถิ่นแห่งนี้ มีส่วนร่วมแรง รวมใจ ขับเคลื่อนเป็นน้ำหนึ่งใจเดียวกันตลอดจนผู้บริหารที่มีความสำคัญอย่างยิ่งให้สภาแห่งนี้ขับเคลื่อนไปในทิศทางที่ดีเพื่อประโยชน์สุขของพี่น้องประชาชนตำบลท่ายางเป็นสำคัญครับ ขอบคุณครับ
ครับไม่ทราบท่านสมาชิกท่านใดเสนอเพิ่มเติมอีกบ้างครับ ขอเชิญครับ  ถ้าไม่มีขอเชิญท่านนายกครับ
เรียนท่านประธานสภาฯ  และท่านสมาชิก ทุกท่าน กระผมกระทำสิ่งที่ถูกต้อง ผมมองปัญหาความจำเป็นของชาวบ้านเป็นหลัก เรื่องงาน เรื่องอื่นๆ กระผม ยึดระเบียบการทำงานที่ถูกต้อง และสิ่งไหนควรกระทำหรือไม่ควรกระทำ  โดยเฉพาะโครงการต้องให้ได้ทุกหมู่บ้านเท่าเทียมกัน ความต้องการสูงสุด ตรงไหนที่มีความสำคัญของหมู่บ้าน สิ่งนั้นต้องสำคัญกระทำเป็นอันดับแรก กระผมกระจายครอบคลุมทุกหมู่บ้าน กระทำงานให้มีประสิทธิภาพเพื่อตำบลท่ายาง ครับ 
รับทราบ


	ระเบียบวาระที่ ๕
	เรื่องอื่นๆ (ถ้ามี)

	นายสิริวัฒน์  อำลอย
ประธานสภาฯ
	ไม่ทราบท่านสมาชิกสภา อบต.ท่ายาง ท่านใดมีเรื่องอื่นๆ ที่จะอภิปรายบ้างหรือไม่ ขอเชิญครับ


	นายสุนทร  สุวรรณฤทธิ์
ส.อบต.หมู่ที่ ๔

	เรียนท่านประธานสภาฯ ท่านสมาชิสภา อบต.ท่ายาง และผู้บริหารทุกท่าน    เรียนถามกรณีประปาหมู่บ้านที่ให้อำนาจหมู่บ้านผู้ดูแลเกี่ยวกับประปาหมู่บ้านแต่งตั้งคณะกรรมการการเพื่อดำเนินจัดเก็บเอง  แต่ตอนนี้หลายปีผ่านมาผู้ทำหน้าที่หรือคณะกรรมการจัดเก็บหรือดำเนินงานไม่ค่อยมีความสามัคคีการทำงานเท่าที่ควร จึงเห็นควรดำเนินเร่งด่วนการร่างกฎหมายให้ผู้รับผิดชอบตรงนี้ หรือเจ้าหน้าที่รับผิดชอบ อบต.ท่ายาง ลงไปหมู่บ้านเพื่อเลือกคณะกรรมการดำเนินการเลือกประธานระเบียบของการใช้น้ำประปา ของหมู่ที่ ๔ มีประปาอยู่  ๓ ลูกใช้น้ำประปา ตอนนี้คณะกรรมการและผู้ดำเนินการจัดเก็บส่วนนี้ของหมู่บ้าน รู้สึกว่ากรรมการผู้ใช้น้ำมีวาระดำรงอยู่ 2 ปี ต่อการดำเนินงานของหมู่บ้าน เห็นว่าตรงนี้น่ามีการปรับปรุงระเบียบใหม่เพื่อทบทวนการทำงานของคณะกรรมการเพื่อเข้าหลักเกณฑ์ต่อไปให้ดูแลผู้ใช้น้ำ ถ้าคณะกรรมการกำหนดกติกาเองชาวบ้านไม่พอใจการกฎกติการะเบียบที่วางไว้เท่าที่ควร ต้องการทาง อบต.ช่วยดำเนินการส่วนของระเบียบให้คณะกรรมการหมู่บ้านผู้ใช้น้ำกำหนดระเบียบต่อไปครับ  ขอบคุณครับ

	นายสิริวัฒน์  อำลอย
ประธานสภาฯ

	ท่านสมาชิกท่านอื่นจะอภิปรายอีกหรือไม่ ถ้าไม่มี กระผมขอเชิญนายก อบต.ชี้แจง

	นายสุเมธ  หลุ่ยจิ๋ว
นายก อบต.ท่ายาง
	เรียนประธานสภาฯ และสมาชิก อบต.ท่ายาง ขอชี้แจง ของหมู่ที่ ๔ ตำบลท่ายางประปาหมู่บ้านตามหลักเกณฑ์ สร้างแล้วแต่งคณะกรรมการ ๑ ชุด โดยกำหนดระเบียบจากคณะกรรมการดำเนินการอย่างไร โดยให้เจ้าหน้า อบต.เป็นพี่เลี้ยงในการประชุม ระเบียบต้องมีประธาน รองประธาน และเลขานุการทำหน้าที่ ดำเนินการ ผู้จดมาตรน้ำ เก็บเงินค่าน้ำ  โดยสมาชิก อบต.แต่ละหมู่บ้านผู้เชิญประชาชนมาร่วมประชุม กำหนดวันประชุม เพื่อเลือกตัวแทนทำหน้าคณะกรรมการของประปาแต่ละลูกต่อไป เมื่อทำถูกต้องแล้วนำเงินไปฝากธนาคาร ต้องรายงานไปที่ อบต.ท่ายาง ต้องมีบัญชี เมื่อมีความเสียหายเล็กน้อยนำเงินส่วนนั้นมาซ่อมแซม แต่ถ้ามีความเสียหายอย่างมากของประปาเงินไม่พอซ่อมแซมเกินศักยภาพของหมู่บ้านแจ้ง ทาง อบต.ท่ายาง ลงนำเนินการซ่อมแซมต่อไป แต่สิ่งที่สำคัญประปาแต่ละลูกต้องรายงานค่าใช้จ่ายแต่ละเดือนให้ อบต.ทราบ แต่ถ้าไม่รายงาน ก็ไม่สามารถลงช่วยเหลือได้ให้รายงานมาเงินเหลือหรือไม่ ต้องรายงานให้สมาชิก ฯ ช่วยชี้แจงข้อนี้แก่กรรมการผู้ใช้น้ำด้วย ขอบคุณครับ 

	นายสิริวัฒน์  อำลอย
ประธานสภาฯ
	ครับ วันนี้ท่านนายกได้แถลงนโยบายและชี้แจงเป็นที่เรียบร้อยแล้ว สำหรับวันนี้ได้ประชุมครบทุกระเบียบวาระแล้ว ตั้งแต่วาระที่ ๑ – ๔ ผมขอขอบคุณท่านผู้บริหาร สมาชิกสภา อบต. และผู้เข้าร่วมประชุมทุกท่าน ที่ให้ความร่วมมือเป็นอย่างดี เข้าร่วมประชุมโดยพร้อมเพรียงกัน วันนี้กระผมนายสิริวัฒน์  อำลอย ประธานสภา อบต.ท่ายาง   ขอปิดการประชุมครับ




ปิดประชุมเวลา  ๑๔.๐๐  น.

ลงชื่อ




          ลงชื่อ
    
             
                                 (นายสิริวัฒน์  อำลอย)
                                   (นายประสิทธิ์   สืบสุข)
                ประธานสภาองค์การบริหารส่วนตำบลท่ายาง
   เลขานุการสภาองค์การบริหารส่วนตำบลท่ายาง 

            ผู้รับรองรายงานการประชุมสภาฯ


ผู้บันทึกรายงานการประชุมสภาฯ


ลงชื่อ

 
       
ลงชื่อ
       

 
      ลงชื่อ                   
             (นายอภิชาติ  เอมพันธ์)

       (นายธีรพันธุ์   ศรีเทพ)                   (นายสุนทร  สุวรรณฤทธิ์)

    ส. อบต.หมู่ที่ ๑๒

            ส.อบต.หมู่ที่ ๒

           ส.อบต.หมู่ที่ ๔
         ผู้ตรวจรายงานการประชุม

      ผู้ตรวจรายงานการประชุม 
      ผู้ตรวจรายงานการประชุม































































































































































































































































